ai4bharat/Pralekha huggingface dataset:
سائنس اور ٹیکنالوجی کی وزارت
سی ایس آئی آر-سی جی سی آر آئی کے 73ویں یوم تاسیس تقریب میں ڈی ایس آئی آر کے سیکریٹری اور سی ایس آئی آر کی ڈائریکٹر جنرل ڈاکٹر این کلائی سیلوی نے 20واں آتما رام یادگاری لیکچر دیا
سی ایس آئی آر –سی جی سی آر آئی کولکاتہ کے 73ویں یوم تاسیس کے ساتھ ادارے کے ’وَن ویک، وَن لیب‘پروگرام کا 26اگست 2023 کو اختتام ہوگیا۔ اس موقع پر ڈی ایس آئی آر کے سیکریٹری اور سی ایس آئی آر کی ڈائریکٹر جنرل ڈاکٹر این کلائی سیلوی نے 20 واں آتما رام یادگاری لیکچر دیا، جو پروگرام میں مہمان خصوصی کے طورپر حصہ لے رہی تھیں۔ انہوں نے ’’ایس ڈ ی جی اور ایس اینڈٹی مواقع‘‘پر بات کی، جس میں انہوں نے قومی مشن پروگراموں جیسے ایس ڈی جی کے ساتھ سی ایس آئی آر موضوعات کو ملانے، ان کے نفاذ میں آنے والے چیلنجوں، انہیں حاصل کرنے کے لئے آگے کے راستے پر بھی اپنے خیالات پیش کئے۔اس پروگرام میں ملازمین؍ ڈویژن کوان کی کارکردگی کے لئے اعزاز سے نوازا گیا۔ سی ایس آئی آر-سی جی سی آر آئی کے ڈائریکٹر ڈاکٹر ایس کے مشرا نے شرکاء کا استقبال کیا، وہیں دیگر معزز افراد کے لئے علاوہ ٹاٹا اسٹیل کے وائس پریسڈنٹ ڈائریکٹر دیباشیس بھٹاچارجی، مہمان خصوصی کے طورپر موجود تھے۔ڈاکٹر کلائی سیلوی نے آتما رام یادگاری میوزیم آرکائیوز کو بھی عوام کے لئے کھولا۔ میوزیم میں تاریخی عہد سے شیرامک کی تکنیک کی ترقی کا پتہ لگانے اور قیام کے بعد سے سی ایس آئی آر اور سی ایس آئی آر –سی جی سی آر آئی کے سفر کا تصور کیا گیا ہے۔
تصویریں دیپ روشن کرتے ہوئے ، آتما رام لیکچر دیتی ہوئیں ڈاکٹر کلائی سیلوی، لیکچر کے دوران سامعین؛ اور ڈی جی ، سی اس آئی آر کے ذریعے آتما رام یادگاری میوزیم اور آرکائیوز کو عوام کے لئے کھولنا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ ج ق۔ ن ع

(Visitor Counter : 52
مواصلات اور اطلاعاتی ٹیکنالوجی کی وزارت
ورلڈ سمٹ ان انفارمیشن سوسائٹی فورم 2021 میں مواصلات کے وزیر مملکت سنجے دھوترے نے ہندوستان کی نمائندگی کی
ڈیجیٹل کی تقسیم کوختم کرنے کے لئے بھارت انفارمیشن کمیونیکیشن ٹکنالوجیوں کا بھرپور استعمال کررہا ہے
نئی دہلی22،مارچ2021
انفارمیشن سوسائٹی  فورم 2021 سے متعلق عالمی سربراہ کانفرنس آئی سی ٹی کے لئے عالمی برادری کی سب سے بڑی سالانہ تقریب ہے، جس کا اہتمام اجتماعی طور سے بین الاقوامی کمیونیکیشن یونین آئی ٹی یو یونیسکو، یو این ڈی پی اور یو این سی ٹی اےڈی کے ذریعے کیاگیا۔ ڈبلیو ایس آئی آئی ایس 2021 کے اعلیٰ سطحی پالیسی لیٹر کو خطاب کرتے ہوئے مواصلات کے وزیر مملکت جناب سنجے دھوترے نے صنعت کی جدید کاری اور اس کی شکل بدلنے کے لئے اور مضبوط ترقی کے ہدف  کو حاصل کرنے کے لئے سرگرم اقتصادی ترقی کے فروغ میں انفارمیشن کمیونیکیشن آئی سی ٹی کے رول کا ذکر کیا۔
ہندوستان میں ڈیجیٹل کی تقسیم کو ختم کرنے کے لئے درپیش چیلنجوں پر سوال کا جواب دیتے ہوئے وزیر موصوف نے ان پالیسیوں اور اقدامات کو اجاگر کیا جو وزیر اعظم جناب نریندر مودی کی قائدانہ اور مثالی لیڈر شپ  کی طرف سے کئے گئے ہیں۔ انہوں نے کہا کہ اٹھائے گئے اقدامات سے نہ صرف عالمی وبا کی صورتحال سے مؤثر ڈھنگ سے نمٹا جاسکا ہے بلکہ ملک میں ڈیجیٹل کی تقسیم کو ختم کرنے کے مقصد کو بھی حاصل کرلیاگیا ہے۔ وزیر موصوف نے شہریوں کی صحت کی صورتحال پر نگاہ رکھنے کے لئے آروگیہ سیتو پلیٹ فارم جیسے اختراعی حل کا ذکر کیا۔ انہوں نے ایک مخصوص علاقے میں ٹارگٹیدڈ پیغام کے لئے کووڈ ساودھان سسٹم کا بھی ذکر کیا اور گھر یا کہیں سے کام کرنے کے لئے فریم ورک کی آسانی کا بھی ذکر کیا۔ اس کے علاوہ ملک بھر میں شہریوں کو بااثر انداز سے خدمات فراہم کرانے میں مدد دینے کے لئے وائی فائی کے پراثر استعمال کا بھی ذکر کیا۔
دور دراز کے علاقوں میں ٹیلی کوم بنیادی ڈھانچے کی ترقی پر توجہ مرکوز کرتے ہوئے جناب دھوترے نے کہا کہ فلیگ شپ پروگرام بھارت نیٹ کے تحت 400,000 کلو میٹر سے زیادہ کی دوری میں آپٹیکل فائر کیبل بچھانے اور سیٹلائٹ کمیونیکیشن سروسز کا استعمال کرنے کے ساتھ تقریباً 600,000 گاوؤں کو جوڑا گیا ہے۔ انہوں نے کہا کہ سرکار کے ذریعے دستیاب کرائے جارہے دھن دولت سے سب میرین کیبل نیٹ ورک کے ذریعے انڈومان اور نکوبار جزائر اور لکشدیپ کے چھوٹے اور دور دراز کے علاقوں اور دیگر علاقوں کو جوڑا جارہا ہے۔ جناب دھوترے نے امید ظاہر کی کہ خطے میں ایس ایم ایز، اکیڈمیاں اور اسٹارٹ اپ کے شامل ہونے کے ساتھ ہندوستان میں آئی ٹی یو ایریا آفس اور اختراعی سینٹر شروع کئے جانے سے ٹکنالوجیوں کی ترقی اور ترقی پذیر ملکوں کے گاؤں، دیہی اور دور دراز کے علاقوں کے لئے سب سے بہترین انتظامات اور معیاری حل اور ٹکنالوجیوں کو فروغ دینے میں مدد ملے گی۔ اس نے دنیا کے بہت سے ترقی پذیر خطے میں ڈیجیٹل کی تقسیم کو ختم کرنے کی سمت کوششوں کو تقویت ملے گی۔
.....................
ش ح، ح ا، ع ر
U-2885
(Visitor Counter : 165
وزارت دفاع
انجوآن، کوموروس بندرگاہ پرآئی این ایس ترشول کی تعیناتی
ہندوستانی بحریہ کی طویل فاصلے پر تعیناتی کے ایک حصے کے طور پر، آئی این ایس ترشول نے 31 مئی سے 02 جون 2023 تک انجوان، کوموروس بندرگاہ کا دورہ کیا۔مذکورہ جہاز 31 مئی 2023 کو انجون جزیرے پر لنگر انداز ہوا اور اس موقع سول ملٹری موجودگی میں اس کو حاصل کیاگیا۔ دورے کے ایک حصے کے طور پر، کیپٹن کپل کوشک، کمانڈنگ آفیسر، نے انجوان میں سینئر سرکاری افسران سے ملاقات کی اور بندرگاہ میں قیام کے دوران جہاز کے ذریعے کوموروس کی مسلح افواج اور کوموروس کوسٹ گارڈ کے ساتھ پیشہ ورانہ بات چیت کی گئی، کھیلوں کے مقابلے منعقدکئے گئے اور کوموروس کی دفاعی افواج کے ساتھ یوگا کے مشترکہ اجلاس منعقد کئے گئے ۔
کوموری کوسٹ گارڈ کے اہلکاروں کے لیے اوبی ایمس کی دیکھ بھال پر ایک تربیتی ورکشاپ کا انعقاد کیا گیا۔ جہاز نے پورٹ کنٹرول پر نصب مواصلاتی آلات اور نیوی گیشن راڈارڈسپلے کی مرمت میں کومورین کوسٹ گارڈ کی مدد کی۔
جہاز نے انجوان کی مقامی آبادی کے لیے ایک میڈیکل آؤٹ ریچ کیمپ کا بھی انعقاد کیا۔ مذکورہ کیمپ سے تقریباً 500 افراد نے استفادہ کیا، اس کیمپ میں مریضوں کو جنرل ہیلتھ چیک اپ کے علاوہ آنکھوں کی دیکھ بھال ، کارڈیو ویسکولر یعنی قلب سے متعلق صلاح ومشورہ اور ای این ٹی یعنی آنکھ ، ناک ، کان سے متعلق مشاورت بھی فراہم کی گئی۔ اس کے علاوہ، کوموروس کے دفاعی اہلکاروں کے لیے بی ایل ایس  کی تربیت بھی دی گئی۔
انجون میں واقع بندرگاہ ہندوستان کے پڑوس میں علاقائی بحریہ کے ساتھ دو طرفہ تعلقات کو مستحکم کرنے اور بحری سیکورٹی تعاون کو تقویت دینے کے بھارت کے عزم کی عکاس ہے۔ بحریہ کے جہاز ماضی میں بھی باقاعدگی سے کوموروس کا دورہ کرتے رہے ہیں۔
وزیراعظم کا دفتر
وزیر اعظم نے فیڈے ورلڈ کپ میں شاندار کارکردگی کے لیے پرگنانند کی تعریف کی
وزیر اعظم جناب نریندر مودی نے شطرنج کے گرینڈ ماسٹر آر پرگنانند کی فیڈے ورلڈ کپ میں شاندار کارکردگی کے لیے تعریف کی ہے۔
وزیر اعظم نے ایکس پر پوسٹ کیا۔
’’ہمیں فیڈے ورلڈ کپ میں ان کی شاندار کارکردگی کے لیے پرگنانند پر فخر ہے! انہوں نے اپنی غیر معمولی صلاحیتوں کا مظاہرہ کیا اور فائنل میں بارعب میگنس کارلسن کے خلاف سخت مقابلہ کیا۔ یہ کوئی چھوٹا کارنامہ نہیں ہے۔ ان کے آنے والے ٹورنامنٹس کے لیے نیک تمنائیں‘‘۔
وزارت خزانہ
 ’’ 7.17فیصد جی ایس 2030‘‘،  ’’ 7.41 فیصد جی ایس 2036‘‘ اور  ’’ 7.40 فیصد جی ایس 2062‘‘ کی فروخت کے لیے نیلامی 
بھارتیحکومت نے یکساں قیمت کا طریقہ کار استعمال کرتے ہوئے قیمت پر مبنی نیلامی کے ذریعے7000 کروڑ روپے  کی ایک نوٹیفائیڈ رقم کے لیے  7.17 فیصد سرکاری تمسکات 2028 ،  یکساں قیمت کا طریقہ کار استعمال کرتے ہوئے قیمت پر مبنی نیلامی کے ذریعے 12000 کروڑ روپے  کی ایک نوٹیفائیڈ رقم کے لیے 7.41 فیصد سرکاری تمسکات2062 ،  کثیر قیمتی طریقۂ کار کا استعمال کرتے ہوئے قیمت پر مبنی نیلامی کے ذریعے12000 کروڑ روپے  نوٹیفائیڈ ایک رقم کے لیے 7.40 فیصد سرکاری تمسکات2062 کی فروخت  کا اعلان کیا ہے۔ بھارتی حکومت کے پاس یہ متبادل ہے کہ وہ مذکورہ بالا ہر ایک تمسک کے عوض 2000 کروڑ روپے تک کے اضافہ سبسکرپشن اپنے پاس برقرار رکھے۔ یہ نیلامیاں بھارتیہ ریزرو بینک کے ممبئی دفتر، فورٹ، ممبئی کے ذریعے26 مئی 2023  کو کرائی جائیں گی۔
تمسکات کی فروخت کی نوٹیفائڈ رقم کا 5 فیصد تک کا حصہ اہل افراد اور اداروں کو الاٹ کیا جائے گا جیساکہ سرکاری تمسکات کی نیلامی میں غیرمقابلہ جاتی بولی کی سہولت کی اسکیم میں بیان کیا گیا ہے۔
نیلامی کے لیے مقابلہ جاتی اور غیر مقابلہ جاتی دونوں بولیوں کو بھارتیہ ریزرو بینک کے کور بینکنگ سولیوشن  نظام پر الیکٹرانک شکل میں 26 مئی 2023 کو داخل کیا جائے۔غیر مقابلہ جاتی بولیوں کو صبح 10.30 بجے سے صبح 11.00 بجے کے درمیان اور مقابلہ جاتی بولیوں کو صبح 10.30 بجے سے صبح 11.30 بجے کے درمیان داخل کیا جائے۔
نیلامی کے نتائج کا اعلان 26 مئی 2023  کو کیا جائے گا اور کامیاب بولی لگانے والوں کو رقم کی ادائیگی29 مئی 2023  کو کی جائے گی۔
یہ سیکیورٹیز ریزرو بینک آف انڈیا نے اپنے سرکلر مورخہ 24 جولائی 2018 نمبر کے ذریعے جاری کی ہیں۔ آر بی آئی/ 19-2018/25 کے ذریعے جاری کردہ ’’سنٹرل گورنمنٹ سیکیورٹیز میں لین دین کب جاری کیا گیا‘‘ کے رہنما خطوط کے مطابق ’’جب جاری کیا گیا‘‘ ٹریڈنگ کے اہل ہوں گے۔
سائنس اور ٹیکنالوجی کی وزارت
ون ہلتھ کنسورشیم
ارضیاتی سائنس اور سائنس و ٹکنالوجی کی وزارت کے وزیر مملکت  ڈاکٹر جتیندر سنگھ نے آج راجیہ سبھا میں ایک تحریری جواب میں بتایا کہ سائنس و ٹکنالوجی کی وزارت کے بائیو ٹیکنالوجی کے محکمہ نے ایک ون ہیلتھ کنسورشیم کا آغاز کیا ہے۔ ون ہیلتھ کنسورشیم میں میڈیکل سینٹرز  - دہلی،  - جودھپور، آئی سی ایم آر- ریجنل میڈیکل ریسرچ سینٹر - گورکھپور، آئی سی ایم آر- - ڈبروگڑھ، تامل ناڈو ڈاکٹر ایم جی آر میڈیکل یونیورسٹی ، گاندھی میڈیکل کالج-حیدرآباد، نزارتھ ہسپتال، شیلانگ، ویٹرنری انسٹی ٹیوشنز ، گرو انگد دیو ویٹرنری اینڈ اینیمل سائنسز یونیورسٹی ، تمل ناڈو ویٹرنری اینڈ اینیمل سائنسز یونیورسٹی ، سینٹرل ایگریکلچرل یونیورسٹی ، مہاراشٹرا اینیمل اینڈ فشری سائنسز یونیورسٹی ، مرکزی حکومت کے ادارے ، وائلڈ لائف انسٹی ٹیوٹ آف انڈیا ، آئی سی اے آر- این آئی وی ای ڈی آئی، آئی سی اے آر- ریسرچ کمپلیکس فار نارتھ ایسٹرن ہل ریجن ، آئی سی اے آر۔ نیشنل ریسرچ سینٹر آن میٹ این آر سی ایم،آئی سی اے آر - نیشنل ریسرچ سینٹر آن پگ ، اور شمال مشرق میں آٹھ بیماریوں کی جانچ کے مراکز شامل ہیں۔ اس کنسورشیم کے مقاصد میں سنٹرالائسڈ اور فیلڈ لیول پر تجربہ گاہوں کا ایک نیٹ ورک قائم کرنا ، چنیدہ امراض کے پھیلاؤ اور بوجھ کا تخمینہ لگانا، سیرولوجیکل  یا مالیکیولر ٹیسٹوں کے ذریعے خصوصی طور پر امراض کی پیش گوئی کے لئے کلینکل معاملات اور ڈاٹا کی ماڈلنگ میں پیتھوجینز کا پتہ لگانے کے ساتھ ساتھ خطرے کی تشخیص۔ مجموعی طور پر 27 تنظیموں نے ’ون ہیلتھ کنسورشیم تشکیل دیا ہے جس کے واسطے 3 سال کے لیے 31.100884 کروڑ روپے مختص کیے گئے ہیں۔
آئی سی اے آر نے ون ہیلتھ اپروچ کے کئی پروگرام شروع کئے ہیں جن میں زونوٹک ڈیزیز، انڈین نیٹ ورک فار فشریز اینڈ اینیمل اینٹی مائکروبئیل ریزسٹنس ، جانوروں میں کورونا وائرس کی ایپی ڈیمیا لوجی اور خوراک کے تحفظ سے متعلق ریسڈیو کنٹرول پروگرام شامل ہیں۔
آئی سی ایم آر سرویلانس ماڈلز، تشخیص، وبائی امراض، سالماتی حیاتیات اور وائرس کے امیونولوجیکل پہلوؤں، صحت عامہ کی اہمیت کے بیکٹیریل اور پیرا سائٹک انفیکشن کے میدان میں تحقیق کرتا ہے۔ آئی سی ایم آر-نیشنل انسٹی ٹیوٹ آف وائرولوجی، پونے کے پاس جدید ترین بایو سیفٹی لیول  -33 اور - 4 سہولیات ہیں، انہیں ابھرنے اور دوبارہ ابھرنے والے وائرل انفیکشنز کے پھیلنے کی جانچ کی ذمہ داری سونپی گئی ہے۔ آئی سی ایم آر نے ناگپور میں نیشنل انسٹی ٹیوٹ آف ون ہیلتھ  کی شکل میں ایک ڈیڈیکیٹیڈ انفرا اسٹرکچر قائم کرنے کے لیے تیاری کی سرگرمیاں شروع کر دی ہیں جس میں ایک بی ایس ایل ۔IV لیبارٹری بھی ہوگی۔ یہ انسٹی ٹیوٹ مختلف شعبوں جیسے جانوروں کی صحت ، ماحولیاتی صحت اور انسانی صحت کے ماہرین کی نگرانی میں ون ہیلتھ اپروچ کے مشترکہ جامع طریقہ کے ساتھ کام کرے گا اور ون ہیلتھ کے کامیاب اطلاق کے لیے مختلف اداروں جیسے ڈبلیو ایچ او، صحت کی مختلف تنظیموں اور قومی حکومتوں کا انضمام کے ساتھ کام کرے گا۔
۔۔۔۔۔۔۔۔۔۔۔
ش ح۔ا گ ۔ن ا۔
U-14021
(Visitor Counter : 149
وزارت خزانہ
ہندوستان اور اقوام متحدہ پر مبنی بیٹردین کیش الائنس نے ذمہ دار ڈیجیٹل ادائیگی کے لئے فن ٹیک حل پر ایک مشترکہ پیر تدریس کے تبادلے کے پروگرام کا اہتمام کیا
وزارت خزانہ کے معاشی امور کے محکمہ  نے آج ملک کی ریاستوں اور مرکز کے زیر انتظام علاقوں کے نمائندوں کے ساتھ ایک تعلیمی سیشن  ذمہ دار ڈیجیٹل ادائیگی کو بڑھاوا دینا، ڈیجیٹل ادائیگی میں فن ٹیک کے رول کو باقاعدہ بنانے کی میزبانی کی۔ یہ پیر ایکسچینج یعنی مشترکہ تعلیمی پروگرام کووڈ-19 کے دوران حاصل شاندار کامیابی اور مواقع کا نتیجہ ہے اور یہ اقوام متحدہ پر مبنی ’بیٹر دین کیش الائنس پروگرام‘ کا مشترکہ اہتمام تھا۔اقوام متحدہ پر مبنی بیٹردین کیش الائنس میں 75 سے زیادہ ملکوں وکمپنیوں اور بین الاقوامی تنظیموں کی ساجھیداری ہے، جو پائیدار ترقیاتی مقاصد کو دھیان میں رکھتے ہوئے نقدی کے بدلے ڈیجیٹل ادائیگی کو بڑھاوا دینے کے لئے عہد بستہ ہے۔
مختلف وزارتوں اور ایجنسیوں نے اپنے اے پی آئی، اسمارٹ سٹی کارڈز، بلاک چین کے استعمال کے معاملوں، اکاؤنٹ ایگری گیٹر ایکو سسٹم وغیرہ پر پرزنٹیشن دی ہے۔ ریاستی سرکاروں نے استعمال کے معاملوں پر کیس اسٹڈی پیش کی۔
کووڈ-19 راحتی کوششوں کے دوران براہ راست فائدوں کی شکل میں سب سے کمزور لوگو ں کے بینک کھاتوں میں لگ بھگ 68000کروڑ روپے سیدھے طور پر منتقل کیے گئے۔ بھارت سرکار کے ذریعے جن دھن کھاتوں، ادھار اور موبائل فون  کے استعمال سے قائم کیے گئے ڈیجیٹل ادائیگی بنیادی ڈھانچے کا عالمی وبا کے دوران بہترین استعمال کیا گیا۔ زیادہ جامع اور شمولیت والی ترقی لانے کے لئے ٹکنالوجی کے استعمال اور اختراع کے فروغ کے لئے بھارت سرکار نے بہت سے اقدامات کیے ہیں۔ ہندوستان ایسے اقدامات نافذ کرنے میں ایک مثالی ملک کے طور پر دیکھا جارہا ہے۔
معاشی امور کا محکمہ  یہ یقینی بنانے کے لئے بے حد بے چین ہے کہ وزیر اعظم جناب نریندر مودی کے ڈیجیٹل انڈیا وژن کے مطابق مختلف وزارتوں کی قیادت میں ریاستیں اور مرکز کے زیر انتظام علاقے،ڈیجیٹل پبلک بنیادی ڈھانچے کا فائدہ اٹھاکر ڈیجیٹلائزیشن کے نیٹ ورک اثر کو باقاعدہ بنانے میں فیصلہ کن رول نبھائیں، جس سے بالآخر شہریوں کو فائدہ ملےگا اور سبھی کے لئے اقتصادی اور سماجی ترقی کا راستہ طے ہوگا۔
مالیاتی وزارت میں ایڈیشنل سکریٹری جناب کے راجہ رمن نے کہا ہے کہ فن ٹیک نے ادائیگیوں کے لینڈ اسکیپ میں اہم تبدیلی کی ہے اور یہ کمپنیاں، مرکزی سرکار کی وزارتوں، ریاستی سرکاروں، یہاں تک کہ مقامی سرکاروں کے لئے آخری جگہ پر، خصوصی طور سے عورتوں اور چھوٹی صنعتوں کو خدمات دینے میں بساط بدلنے والی ساجھیداری ہوسکتی ہیں۔
بھارت سرکار مالی اور دیگر خدمات کے لئے سرکار کو تینوں سطحوں پر بلاک چین، مشین لرنگ اور اوپن اے پی آئیز جیسی ٹکنالوجیوں کو بڑھاوا دینے کے لئے بے چین ہیں۔ جناب کے راجہ رمن فن ٹیک سے متعلق ہندوستان کی قائمہ کمیٹی کے ایک سرکردہ ممبر بھی ہیں۔ اقتصادی امور کے سکریٹری کی سربراہی میں معاشی امور کے محکمہ کے ذریعے فن ٹیک پر ایک بین وزارتی قائمہ کمیٹی قائم کی گئی ہے۔
ہندوستان مالی شمولیت کو حاصل کرنے کے لئے بھگتان کا ڈیجیٹل بنانے اور دنیا کا سب سے بڑا مالی شمولیت پروگرام، پردھان منتری جن دھن یوجنا کی کامیابی کی کہانیوں کو ساجھا کرنے کے لئے 2015 میں ’بیٹر دین کیش الائنس‘ کا ممبر بنا تھا۔ الائنس معلومات اور پروگراموں کو تیار کرنے کی سمت میں کئی ریاستی سرکاروں کے ساتھ کام کررہا ہے، تاکہ لوگ،سرکاریں اور تجارتی دنیا، ڈیجیٹل ادائیگی کرسکیں اور ڈیجیٹل شکل میں بھگتان حاصل کرسکیں۔
...............................................................
م ن، ح ا، ع ر
U-7967
(Visitor Counter : 211
کوئلے کی وزارت
کوئلے کی وزارت نے مالی برس 2022-2023 کے لیے کوئلہ اور لگنائٹ کانوں کی اسٹار ریٹنگ کے لیے رجسٹریشن کے عمل کے آغاز کا اعلان کیا
مسابقت اور ہمہ گیر کانکنی کو فروغ دینے پرتوجہ
کانوں کے درمیان مسابقت کو بڑھاوا دینے اور قانونی تجاویز کی تعمیل ، جدید کانکنی تکنالوجیاں اپنانے اور اقتصادی حصولیابیوں کی بنیاد پر ان کی شاندار کارکردگی کو تسلیم کرنے کے لیے کوئلے کی وزارت نے سال 2022-23 کے لیے کوئلہ اور لگنائٹ کانوں کی اسٹار ریٹنگ کے لیے رجسٹریشن عمل کے آغاز کا اعلان کیا ہے۔
اسٹار ریٹنگ کا مقصد سات کلیدی معیارات یعنی کانکنی آپریشن، ماحولیات سے متعلق معیارات، تکنالوجیوں کی اختیارکاری، کانکنی سے متعلق بہترین طور طریقے، اقتصادی کارکردگی، بازآبادکاری اور ری سیٹلمنٹ، کارکن سے متعلق تعمیل اور تحفظ و سلامتی میں مختلف عوامل کی بنیاد پر کانوں کا تجزیہ کرنا ہے۔
اسٹار ریٹنگ پروگرام کے لیے تمام کوئلہ اور لگنائٹ کانوں کے رجسٹریشن کے مقصد سے اس سال کا نوٹیفکیشن 30 مئی 2023 کو جاری کیا گیا تھا اور رجسٹریشن کے لیے اسٹار ریٹنگ پورٹل 01.06.2023 کو کھولا گیا تھا۔ 19.06.2023 تک کی چھوٹی مدت کے دوران 376 کانوں نے پہلے ہی شرکت کے لیے درخواست دی ہے، جو 2018-19 میں پروگرام شروع ہونے کے بعد سے حصہ لینے والی کانوں کی سب سے بڑی تعداد ہے۔ وزارت کو مزید کانوں کے رجسٹریشن کی امید ہے، کیونکہ رجسٹریشن کے لیے پورٹل 30.06.2023 تک کھلا رہے گا۔
حصہ لینے والی کانوں کو ایک جامع ازخود جائزہ عمل شروع کرنے کے لیے بھی حوصلہ افزائی کی جاتی ہے، جسے 31 جولائی 2023 تک مکمل کیا جانا چاہئے۔ اس کے مکمل ہونے پر اعلیٰ ترین اسکور کرنے والی 10 فیصد کانوں کو ایک کمیٹی کے ذریعہ کیے گئے معائنے کے توسط سے آگے توثیق کے لیے منتخب کیا جائے گا۔جبکہ بقیہ 90 فیصد کانیں ایک آن لائن جائزہ عمل سے گزریں گی، تمام شرکاء دیگر کانوں کا جائزہ لے کر قدرپیمائی میں تعاون دے سکتے ہیں۔ جامع جائزے کو 31 اکتوبر 2023 تک حتمی شکل دی جائے گی۔ بعدازاں، کوئلہ کنٹرولر جائزہ عمل میں آئے گا، جس کے نتیجے میں 31 جنوری 2024 تک حتمی نتائج شائع ہوں گے۔ قدرپیمائی میں شفافیت اور غیرجانبداری کو یقینی بناتے ہوئے کوئلہ کنٹرولرتنظیم کے ذریعہ قدرپیمائی کی جائے گی۔
کوئلے کی وزارت کا مقصد مسابقت میں اضافہ کرکے اور ذمہ دار کانکنی کے طورطریقوں کو فروغ دے کر ملک میں کوئلہ اور لگنائٹ کانکنی کی مجموعی کارکردگی اور ہمہ گیریت کو بڑھانا ہے۔ دی گئیں ریٹنگس 5اسٹار سے 9 اسٹار تک ہے، جو ہر ایک کان کی حصولیابیوں کی جامع طور پر قدرپیمائی کرے گی۔
بجلی کی وزارت
مرکزی وزیر جناب آر کے سنگھ نالندہ کے مہاوہارا میں 2022 کے بین اقوامی یوگا ڈے کے پروگرام میں شرکت کریں گے
یوگا ڈے تقریبات
آزادی کا امرت مہوتسو
سال 2022 کا یوگا کا بین الاقوامی دن آزادی کے امرت مہوتسو کے طور پر منایا جا رہا ہے۔ آیوش کی وزارت ہندوستان بھر میں 75 مشہور مقامات پر یوگا کا عالمی دن منا رہی ہے۔ وزیراعظم کرناٹک کے میسور سے اس پروگرام کی قیادت کریں گے۔
بجلی اور نئی اور قابل تجدید توانائی کے مرکزی وزیر جناب آر کے سنگھ بہار کے نالندہ مہا وِہارا میں 2022 کے یوگا کے بین الاقوامی دن کے پروگرام کی قیادت کریں گےجہاں دنیا کی قدیم ترین یونیورسٹی قائم کی گئی تھی۔ نالندہ کے مہا وِہارا میں یوگا ڈے کی تقریبات میں 700 سے زیادہ لوگ شریک ہوں گے۔ اس مرکزی موضوع یوگا برائے انسانیت۔ سال 2022 کا بین الاقوامی یوگا ڈے پوری دنیا میں جشن آزادی کے امرت مہوتسو تقریبات کے ساتھ شاندار طریقےسے منایا جا رہاہے۔ یوگا کے بین الاقوامی دن کا بنیادی مقصد صحت سے متعلق فوائد کے بارے میں بڑے پیمانے پر بیداری پیدا کرنا ہے۔ گزرتے ہوئے برسوں کے ساتھ یوگا کا بین الاقوامی دن صحت کے محاذ پر عوامی تحریک بن گیا ہے۔
نالندہ ایک قدیم تعلیم گاہ اور مذہبی مرکز ہے۔ نالندہ 5ویں صدی عیسوی سے 12ویں صدی عیسوی تک قدیم مگدھ کی ایک مشہور بودھ خانقاہی یونیورسٹی تھی۔ سرخ اینٹوں سے بنے ہوئے مہا وِہارا کو فن تعمیر کا شاہکار سمجھا جاتا ہے۔ سر دست قدیم نالندہ مہا وہارا کے کھنڈرات 14 ہیکٹر کے رقبے پر محیط ہے اور ابھی بھی اس کے بہت سے حصے دریافت نہیں کئے گئے۔
یوگا پروگراموں کا انعقاد معیاری آپریٹنگ طریقہ کار کے مطابق کیا جائے گا، جو آیوش کی وزارت کی طرف سے جاری کیا گیاہے۔ آیوش 2022 کے بین الاقوامی یوگا ڈے کے لئے نوڈل وزارت ہے۔
وزارت اطلاعات ونشریات
ڈاکٹر ایس جئے شنکر نے 70ویں برلن انٹرنیشنل فلم فیسٹول میں بھارتی پویلین کا افتتاح کیا
سنیما میں یہ صلاحیت ہے کہ وہ بھارت اور دنیا کے درمیان تعاون اور شراکت داری پیدا کرے:ڈاکٹر جئے شنکر
وزیر خارجہ نے برلینیل میں شامل ہونے والوں کو بھارت کے 51ویں بین الاقوامی فلمی میلے میں شرکت کی دعوت دی
نئی دہلی۔20؍فروری۔وزیر خارجہ ڈاکٹر ایس جئے شنکر نے کل برلن کے بین الاقوامی فلمی میلے  2020 میں بھارتی پویلین کاافتتاح کیا۔
افتتاحی تقریب میں ڈاکٹر جئے شنکر نے کہا کہ سنیما کے میڈیم میں یہ صلاحیت موجود ہے کہ وہ بھارت اور دنیا کے درمیان تعاون اور شراکت داری قائم کرے۔ انہوں نے کہا کہ ساتھ میں فلمیں تیار کرنے کے سمجھوتوں ، فلم فسیلیٹیشن آفس  اور بھارت کے بین الاقوامی فلمی میلے  نے بھارت کو اُبھرتی ہوئی مارکٹ اور فلم سازی کی منزل کے طور پر اجاگر کیا ہے۔ اس نے فلم سازی کے مختلف شعبوں میں مہارت کے مواقع پیدا کیے ہیں۔
وزیر خارجہ نے یہ بھی کہا کہ برلینیل میں بھارت کی شراکت داری نے فلم سازی اور ساتھ میں فلمیں تیار کرنے کے پلیٹ فارم کو آگے لے جانے کے معاملے میں باہمی شراکت داری کو مزید مستحکم بنانے میں زبردست مواقع پیدا کیے ہیں۔ ڈاکٹر جئے شنکر نے برلینیل میں شرکت کرنے والوں ، ڈائرکٹروں ، فلم سازوں کو فلموں ، وفدوں اور شراکت داری کے ذریعے بھارت کے 51ویں بین الاقوامی فلمی میلے میں شامل ہونے کی دعوت دی۔
وزیر موصوف نے بھارت کے بین الاقوامی فلمی میلے کے 51ویں ایڈیشن کے پوسٹر کی نقاب کشائی بھی کی اور ایک کتابچہ جاری کیا۔ یہ میلہ اس سال گوا میں منعقد ہوگا۔ بعد میں وفد نے پویلین میں پیکل میگزین جاری کرنے کی رسم بھی انجام دی۔
اس موقع پر وفاقی جمہوریہ جرمنی میں متعین بھارت کی سفیر محترمہ مُکتا دت تومر ، اطلاعات ونشریات کی وزارت میں جوائنٹ سکریٹری  محترمہ ٹی سی اے کلیانی، وزارت خارجہ میں و زیر خارجہ کے دفتر میں جوائنٹ سکریٹری جناب شلپک امبولے ، برلن میں بھارت کے سفارتخانے میں ڈپٹی چیف آف مشن محترمہ پراتیما ترپاٹھی، وزارت اطلاعات ونشریات میں ایڈیشنل ڈائرکٹر جنرل ڈائرکٹوریٹ آف فلم فیسٹول  جناب چیتنیہ پرساد ، وزارت اطلاعات ونشریات میں ڈپٹی سکریٹری  محترمہ دھنپریت کور، کنفیڈریشن آف انڈین انڈسٹری  کی ایگزیکٹیو ڈائرکٹر محترمہ نیرجا بھاٹیا اور ای ایف ایم کے سیلس اینڈ ٹیکنیکل ڈپارٹمنٹ کے سربراہ جناب پیٹر ڈامش بھی اس موقع پر موجود تھے۔ افتتاحی تقریب کے دوران آئی ایف ایف آئی 2020 کے پوسٹر اور براؤشر کا بھی افتتاح کیا گیا۔
پس منظر
اطلاعات ونشریات کی وزارت ، کنفیڈریشن آف انڈین انڈسٹری کے تعاون سے 19فروری سے یکم مارچ 2020 تک منعقد ہونے والے برلن کے بین الاقوامی فلمی میلے میں شرکت کررہی ہے۔بیرونی ملکوں کی مارکٹ میں بھارتی سنیما کو مقبول بنانے اور کاروبار کے نئے مواقع میں آسانی پیدا کرنے کی غرض سے ایک پلیٹ فارم کے طور پر ایک بھارتی پویلین بھی قائم کیا گیا ہے۔
برلینیل 2020 میں بھارتی وفد کا مقصد لسانی، ثقافتی اور علاقائی گوناگونیت سے پرے بھارتی فلموں کو فروغ دینا ہے تاکہ تقسیم ، پروڈکشن اور بھارت میں فلم سازی ، اسکرپٹ کو فروغ دینے اور ٹیکنالوجی کے شعبے میں بین الاقوامی شراکت داری قائم کی جاسکے جس سے بھارت میں فلمی شعبے کی ترقی میں تیزی پیدا ہو۔
بھارتی وفد دیگر ملکوں جن میں اسرائیل، پرتگال، جنوبی افریقہ ، امریکہ ، جرمنی ، فرانس اور برطانیہ بھی شامل ہیں، کے اہل کاروں سے ملاقات کریگا۔ یہ وفد رینڈینس فلم فیسٹول ، سُنڈینش فلم فیسٹول کے افسران ، ای ایف ایم کے ڈائرکٹر ، کینس فلم فیسٹول ، ایڈنبرگ انٹرنیشنل فلم فیسٹول اور دیگر افراد سے بھی ملاقات کریگا۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ ج۔ ع ن
U-847
(Visitor Counter : 90
بندرگاہوں، جہاز رانی اور آبی راستوں کی وزارت
جناب سربانند سونووال نے جوگی گھوپا ، آسام میں ہندوستان کے پہلے بین الاقوامی ملٹی ماڈل لاجسٹکس پارک کی پیش رفت کا جائزہ لیا
جوگی گھوپا ملٹی ماڈل پارک میں گھاٹ2023 کے اندر مکمل ہوجائے گا:جناب سونووال
یہ پارک جس کی تعمیر پر693.97 کروڑ روپے کی لاگت آئے گی، براہ راست آبی، سڑک، ریل اور ہوائی راستہ فراہم کرے گا
آسام ، جوگی گھوپا کے ذریعے ٹرانسپورٹ کے توسط سے تبدیلی کے وزیر اعظم مودی کے وژن کو تعبیر آشنا کررہا ہے:جناب سونووال
بندرگاہ، جہاز رانی وآبی شاہراہ اور آیوش کے مرکزی وزیر جناب سربانند سونووال نے آج پیش رفت کا جائزہ لینے کے لئے آسام کے جوگی گھوپا میں ہندوستان کے پہلے بین الاقوامی ملٹی ماڈل لاجسٹکس پارک کے تعمیری مقام کا دورہ کیا۔جناب سونووال نے کہا کہ پارک میں گھاٹ کے اس سال کے اندر ہی مکمل ہوجانے کا امکان ہے۔ مرکزی وزیر نے کام کی رفتار پر اطمینان کااظہار کیا، کیونکہ سڑک اور ریلوے کنکٹی ویٹی کو بھی اس کے آخر تک پورا کرنے کا ہدف ہے۔
اس موقع پر بولتے ہوئے جناب سونووال نے کہا ’’شمال مشرقی ہندوستان کی تیزی سے ترقی کے لئے ہمارے متحرک وزیر اعظم جناب نریندر مودی جی ہماری معیشت کا احیاء کرنے کے لئے کئی انقلابی قدم اٹھارہے ہیں۔وزیر اعظم مودی جی کے ٹرانسپورٹ کے توسط سے تبدیلی کے وژن نے شمال مشرق کے پورے خطے کو اپنے ٹرانسپورٹ نیٹ ورک کو نئی شکل دینے میں اہل بنایا ہے۔کیونکہ اس اہم ملٹی ماڈل پارک کی تعمیر تیزی سے چل رہی ہے، اس سے بھوٹان اور بنگلہ دیش جیسے پڑوسی ممالک کے ساتھ ساتھ اس خطے کے لئے وسیع امکانات کھلنے کی امید ہے۔پردھان منتری گتی شکتی قومی ماسٹر پلان کو تبدیلی کے لئے ایک مؤثر اور کارآمد ایجنٹ بننے کے لئے ٹرانسپورٹ کا احیاء کرنے اور اسے دوبارہ زندہ کرنے کا تصور کیا گیا ہے۔اقتصادی خوشحالی کے بہاؤ کو یقینی بنانے کے لئے پردھان منتری گتی شکتی قومی ماسٹر پلان کا مقصد سمندر اور ندیاں دونوں کے ساحلی علاقوں کو مضبوط کرناہے۔‘‘
پارک کو سرکار کی اولوالعزم بھارت مالا پریوجنا کے تحت فروغ دیا جارہا ہے۔یہ اپنی نوعیت کا پہلا ایم ایم ایل پی ہے،جسے آسام کے جوگی گھوپا میں این ایچ آئی ڈی سی ایل کے ذریعے تعمیر کیا جارہا ہے۔ پارک کو سڑک، ریل، ہوائی اور آبی شاہراہ سے جوڑا جائے گا۔اسے برہمپتر کے قریب 317 ایکڑ اراضی پر تیار کیا جارہا ہے۔
جوگی گھوپا اور گوہاٹی کے درمیان 154کلو میٹر کا فاصلہ اس سیکشن پر 4-لین کی سڑک بناکر کور کیا جائے گا۔3کلومیٹر کی ریلوے لائن جوگی گھوپا اسٹیشن کو ایم ایم ایل پی سے جوڑے گی۔ دیگر 3کلو میٹر کی ریلوے لنک اسے آئی ڈبلیو ٹی سے جوڑے گی اور آسام کنکٹی ویٹی کے لئے نو تعمیر روپسی ہوائی اڈے کی سڑک کو 4-لین میں اَپ گریڈ کیا جائے گا۔
ایم ایم ایل پی نے گودام ، ریلوے سائیڈنگ، کولڈ اسٹوریج، کسٹم کلیئرنس ہاؤس، یارڈ سہولت ، ورکشاپ، پیٹرول پمپ، ٹرک پارکنگ، انتظامی عمارت، بورڈنگ لاج ، کھانے کی جگہ ، واٹر ٹریٹمنٹ پلانٹ وغیرہ جیسی تمام سہولتیں ہوں گی۔